Aba Uganda Professional Boxing Championship nga bali wamu n’ekibiina ekitumbula omuzannyo gw’ebikonde ekya Great Strikers International bakyaddeko embuga, okwanjula obuwanguzi bwebatuseeko.
Ensisinkano eno ebadde mu Bulange e Mengo, nebanjulira omumyuka asooka owa Katikkiro
Owek.Prof.Twaha Kigongo Kawaase emisipi gyebawangudde omwaka guno, n’okwanjulira obwakabaka enteekateeka y’okutumbula omuzannyo guno mu Buganda.
Owek Kawaase akubirizza bannabyamizannyo abato okufaayo ennyo ku nneyisa yabwe, nti kubanga obutaba na mpisa kisobolera ddala okubafiiriza okuganyulwa mu bitone byabwe.
Owek Kawaase era asabye banna bitone okubitwaala ng’omulimu ogusobolera ddala okubayimirizaawo.
Owek Henry Moses Ssekabembe Kiberu nga ye minista ow’abavubuka, emizannyo nókwewumuzaamu mu bwakabaka, akuutidde bannabitone abafunye omukisa gwokuddayo okusoma okunywerera ku bitabo.
Owek.Ssekabembe ababuulidde nti omuntu asomye n’atasomye nebwebaba bakola omulimu gwe gumu, tebasobola kufaanaganya nkola yagwo.
Omu ku bakubi be Bikonde Kiwanuka Safic (Bisso Bissala) nga aloopye olulwana lwagendamu e Tanzania, asuubizza nga bwagenda okujyayo obuwanguzi.
Abbey Mugayo amyuka ssentebe wa Ba boxer aba Uganda professional boxing commission, asabye obwakabaka okubakwasizaako mu kutumbula omuzannyo gw’ebikonde mu Buganda.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn